**Usmernenie Mesta Senec k obedom zadarmo pre zákonných zástupcov žiakov základných škôl v zriaďovateľskej pôsobnosti Mesta Senec**

Dňa 28.02.2023 bol v zbierke zákonov SR zverejnený zákon č. 65/2023 Z. z., ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Predmetná novela zákona o pomoci v hmotnej núdzi s účinnosťou od 01.05.2023 mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov (ďalej len „zákon o dotáciách“), čím dochádza k zmenám v poskytovaní dotácie na stravu.

Konsolidované znenie zákona o dotáciách je zverejnené tu: <https://www.slov-lex.sk/pravne-predpisy/SK/ZZ/2010/544/20230501.html>

**Výška dotácie na stravu:**

Dotácia na stravu sa bude v zmysle § 4 ods. 6 zákona o dotáciách poskytovať v sume:

1. **1,40 eur** za každý deň, v ktorom sa dieťa zúčastnilo výchovno-vzdelávacej činnosti v materskej škole (ďalej len „MŠ“) a odobralo stravu,
2. **2,10 eur** za každý deň, v ktorom sa dieťa zúčastnilo vyučovania v základnej škole (ďalej len „ZŠ“) na prvom stupni a odobralo stravu,
3. **2,30 eur** za každý deň, v ktorom sa dieťa zúčastnilo vyučovania v ZŠ na druhom stupni a odobralo stravu.

Sumy poskytovanej dotácie na stravu boli stanové tak, aby pokryli náklady na nákup potravín na obed v 5. (najvyššom) finančnom pásme v zariadeniach školského stravovania, platné od 01.01.2023.

**Oprávnené deti na poskytnutie dotácie na stravu:**

V zmysle § 4 ods. 3 zákona o dotáciách, dotáciu na stravu možno poskytnúť na zabezpečenie obeda a iného jedla v MŠ a v ZŠ na dieťa, ktoré navštevuje:

1. posledný ročník MŠ alebo základnú školu, ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu, písomne požiada žiadateľa o dotáciu (ďalej len „zriaďovateľ školy“) prostredníctvom zariadenia školského stravovania, aby podal žiadosť o poskytnutie dotácie na stravu na toto dieťa,
2. MŠ, okrem dieťaťa navštevujúceho posledný ročník MŠ, a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima (ďalej len „deti v HN/ŽM“),
3. MŠ, ak v MŠ, okrem dieťaťa navštevujúceho posledný ročník MŠ, je najmenej 50 % detí z domácností, ktorým sa poskytuje pomoc v hmotnej núdzi.

Vzhľadom na zmenu kategórií oprávnených detí sa od 01.05.2023 už nebude prihliadať na to, či je rodič poberateľom daňového bonusu na dieťa, t.j. dieťaťu od 01.05.2023 môže byť poskytnutá dotácia na stravu aj v prípade, ak naň rodič poberá daňový bonus.

Od 01.05.2023 **dotáciu na stravu v MŠ, okrem dieťaťa navštevujúceho posledný ročník MŠ**, t.j. deťom vo veku od 2. do 5. rokov (ďalej len „mladšie deti v MŠ“), bude možné poskytnúť:

* **na dieťa v HN alebo ŽM** a v tomto prípade, rovnako, ako v zmysle zákona o dotáciách účinného do 30.04.2023, bude musieť mať zriaďovateľ MŠ preukázané, že ide o dieťa v HN alebo ŽM[[1]](https://www.upsvr.gov.sk/socialne-veci-a-rodina/socialne-veci/pomoc-v-hmotnej-nudzi-a-statne-socialne-davky/dotacie-pre-deti-na-stravu-a-skolske-potreby/poskytovanie-dotacie-na-stravu-od-01.05.2023.html?page_id=1255775" \l "_ftn1),
* **na každé dieťa v MŠ**(okrem posledného ročníka MŠ),**ak je v MŠ**(okrem posledného ročníka MŠ) **najmenej 50% detí v HN.**V tomto prípade bude musieť mať zriaďovateľ MŠ preukázané, že aspoň 50% detí (okrem posledného ročníka MŠ) spĺňa podmienku dieťaťa v HN.

V prípade **detí navštevujúcich ZŠ alebo posledný ročník MŠ**, bude možné dotáciu na stravu od 01.05.2023 poskytnúť len za podmienky, ak **rodič dieťaťa** alebo fyzická osoba, ktorej je dieťa zverené do starostlivosti rozhodnutím súdu (ďalej spolu len „rodič“) **písomne požiada**[[2]](https://www.upsvr.gov.sk/socialne-veci-a-rodina/socialne-veci/pomoc-v-hmotnej-nudzi-a-statne-socialne-davky/dotacie-pre-deti-na-stravu-a-skolske-potreby/poskytovanie-dotacie-na-stravu-od-01.05.2023.html?page_id=1255775" \l "_ftn2) zriaďovateľa školy prostredníctvom zariadenia školského stravovania, aby podal žiadosť o poskytnutie dotácie na stravu na toto dieťa. O podanie žiadosti o poskytnutie dotácie na stravu môže **písomne požiadať aj zariadenie sociálnoprávnej ochrany detí a sociálnej kurately**, v ktorom je dieťaťu poskytovaná starostlivosť pobytovou formou na základe rozhodnutia súdu o nariadení ústavnej starostlivosti, o nariadení neodkladného opatrenia a o uložení výchovného opatrenia (ďalej len „zariadenie SPOD a SK“)[[3]](https://www.upsvr.gov.sk/socialne-veci-a-rodina/socialne-veci/pomoc-v-hmotnej-nudzi-a-statne-socialne-davky/dotacie-pre-deti-na-stravu-a-skolske-potreby/poskytovanie-dotacie-na-stravu-od-01.05.2023.html?page_id=1255775" \l "_ftn3). Dotáciu na stravu je možné na deti zo zariadenia SPOD a SK poskytnúť len v prípade, ak odoberajú obed v škole v rámci vyučovania alebo výchovno-vzdelávacieho procesu.

**Poskytovanie dotácií na stravu:**

V zmysle § 4 ods. 6 zákona o dotáciách, sa **dotácia na stravu poskytuje paušálne** vo vyššie uvedených sumách **za každý deň, v ktorom sa dieťa zúčastnilo výchovno-vzdelávacej činnosti v MŠ alebo vyučovania v ZŠ a odobralo stravu**, **a to aj v prípade ak zariadenie školského stravovania pripraví stravu v nižšej sume**. Dotácia na stravu je určená na zabezpečenie obeda alebo iného jedla pre dieťa v MŠ/ZŠ a ak zariadenie školského stravovania pripraví stravu v nižšej sume ako je výška dotácie, uvedený rozdiel by mal byť prioritne použitý na skvalitnenie jedla, rozšírenie jedla o doplnkové jedlo (napr. ovocie k obedu v ZŠ, v MŠ desiata alebo olovrant), následne môže byť tento rozdiel použitý aj na úhradu skvalitnenia kultúry stravovania v zariadení školského stravovania.

V prípade, ak rodič zabudne odhlásiť dieťa/žiaka zo stravy, rodič uhrádza celú sumu obeda za deň/dni, počas ktorých dieťa/žiak nebol odhlásený zo stravy.

Na to, aby **školským jedálňam nevznikali nedoplatky zo strany rodičov, Mesto Senec ako zriaďovateľ škôl vo svojej pôsobnosti žiada zákonných zástupcov žiaka, aby uhradili na účet školskej jedálne, v ktorej sa ich dieťa stravuje zábezpeku vo výške 20 euro.**

Zábezpeka bude slúžiť v prípade situácie, ak rodič zabudne odhlásiť dieťa zo stravy (zábezpeka sa poníži o výšku dotácie na stravu).

Vyúčtovanie zábezpeky uvidí každý rodič žiaka v edupage (koľko kreditu má daný žiak), v prípade, ak sa rodič žiaka rozhodne, že si chce zostávajúcu výšku zábezpeky dať preplatiť, požiada o to písomne vedúcu školskej jedálne, v ktorej sa žiak stravuje.

V Senci dňa 21.04.2023

Zdroj: Úrad práce, sociálnych vecí a rodiny